James Joyce ye considerato un destacato representant d'o Mudernismo en a Literatura (literatura mudernista), uno d'os prencipals representants d'a dita literatura mudenista anglosaxona, chunto con d'atros escritors como T. S. Eliot, Samuel Beckett, Ezra Pound u Wallace Stevens. Os elementos que cal destacar en a suya obra literaria son o machistral dominio d'o luengache escrito, amás de l'emplego de nuevas formas literarias, asociatas a la creyación de presonaches (como o presonache de Molly Bloom en a novela Ulysses) que poseyen una individualidat d'una funda humanitat. Antiparte, Joyce, que yera catolico, fa patent en as suyas obras a suya relación difícil y complexa con a Ilesia Catolica d'Irlanda.